Lucien Bély
De Lucien Bély, gebuer den 2. September 1955 zu Lyon, ass e franséischen Historiker a Spezialist vun den internationale Relatioune wärend dem Ancien Régime.

Nodeem hien d'École normale supérieure 1974 ofschléisst, kritt hie seng Agregatioun an der Geschicht am Joer 1977. No senger Zäit un der ENS gëtt hie Pensionnaire vun der Fondation Thiers. 1987 kritt hie säin Doktorat ès lettres fir seng Aarbecht Diplomates et diplomatie autour de la paix d'Utrecht (1713), ënner der Direktioun vum Daniel Roche.

Nodeem hien eng Zäitchen am Secondaire Schoul hält, gëtt hie Professer fir Modern Geschicht op der Université de Lille III, an duerno op Paris XII. 1997 gëtt hien zum Professer vun den Universitéiten op der Université de Paris IV ernannt. Hie gehéiert ausserdeem zum Centre Roland Mousnier (UMR 8596 vum CNRS).

1998 gëtt hie Generalsekretär vun der Association des historiens modernistes des Universités françaises. Wärend der drëtter Regierungszäit vum Jean-Pierre Raffarin gëtt hien zum Conseiller fir Human- a Sozialwëssenschafte vum François Fillon, Minister vun der Éducation nationale, ernannt.

Wichteg Wierker (Auswiel)

 Espions et ambassadeurs au temps de Louis XIV, Fayard, 1990.
 Les Relations internationales en Europe: XVIIe et XVIIIe siècle, Presses universitaires de France (PUF), 1992.
 La France moderne (1488–1789), PUF, 1994.
 Dictionnaire de l'Ancien régime (dir.), PUF, 1996.
 L'Invention de la diplomatie: Moyen Âge–Temps modernes (dir.), PUF, 1998.
 La Société des princes (XVIe–XVIIIe siècle), Fayard, 1999.
 L'Europe des traités de Westphalie. Esprit de la diplomatie et diplomatie de l'esprit (dir.), PUF, 2000.
 La Présence des Bourbons en Europe, PUF, 2003.

Gebuer 1955
Franséisch Historiker
Normalien